इस फिल्म का निर्माण बावेजा मूवीज़ के बैनर तले पम्मी बावेजा द्वारा किया गया है। बॉलीवुड के प्रसिद्ध कलाकार हरमन बावेजा फिल्म के क्रिएटिव प्रोड्यूसर हैं तथा हैरी बावेजा फिल्म के निर्देशक हैं। यह फिल्म बनने में लगभग ५ साल लगे। दो साल तो हैरी बावेजा ने इस फिल्म हेतु शोध करने में ही लगाए। उन्होंने शिरोमणि गुरुद्वारा प्रबंधक कमेटी की धर्म प्रचार समिति से मिले व इस परियोजना की चर्चा की। सिख धर्म में गुरुओं की नकल उतारना (एक्टिंग करना) व उन्हें चलित (या एनिमेटिड) रूप में प्रदर्शित करने की मनाही है। इसलिए इस फिल्म में गुरु के स्थिर चित्रों का ही प्रयोग किया गया। बाकी पात्रों के लिए भी आवाज़ देने वाले कलाकारों के नाम गुप्त रखे गए। इस फिल्म का निर्मान पंजाबी व हिंदी में किया गया तथा इसे अमेरिकन अंग्रेजी में डब भी किया गया। फिल्म में एनिमेशन का कार्य आईरियल्टीज़ द्वारा किया गया और इसके ट्रेलर का विमोचन मुंबई में किया गया।

निर्माण
संक्षेप
संगीत
प्रदर्शन